cyanic-selkie/wikianc huggingface dataset:
উত্তরাধুনিক নারীবাদ
বাটলার
বাটলার পূববর্তী নারীবাদের তৈরি করা যৌনতা এবং লিঙ্গের মধ্যকার পার্থক্যের সমালোচনা করেন। তিনি জিজ্ঞাসা করেন জড় বস্তুসমুহকে (যেমন: দেহ) কেন আমরা সমাজের গঠনের বিষয় হিসেবে বিবেচনা করি না। তিনি যুক্তি দেন যে, এটি প্রয়োজনীতাবাদের একটি গুরুত্বপূর্ণ সমালোচনা করতে বাধা দেয়। যা হলো: নারীবাদীরা লিঙ্গ সামাজিকভাবে সৃষ্ট বলে বিশ্বাস করলেও তারা মনে করেন যে, এটি সব সময় একইভাবে তৈরি হয়েছে। তিনি তার বিতর্কের মধ্যে বলেন যে, নারীদের অধীনতার কোনো একটি কারণ বা সমাধান নেই। তাই পদক্ষেপের কোনো স্বচ্ছ উপায় নাই বলে উত্তরাধুনিক নারীবাদের সমালোচনা করা হয়। অনেক বেশি অস্পষ্ট হওয়ায় এটি অর্থবহ হতে পারেনি বলে বিবেচনা করে বাটলার নিজেই “উত্তর আধুনিকতাবাদ” শব্দটি বর্জণ করেন। পাউলা মোয়া এর মতে, চেরি মোরাগা এর কীর্তি ভূলভাবে পড়ার কারণে বাটলার উত্তর আধুনিকবাদ বর্জন করেছেন। “নির্যাতন এর শ্রেণিবিন্যাস করার মধ্যে বিপদ রয়েছে”, মোরাগা এর এই বক্তব্যটিকে তিনি ভূলভাবে পড়েছিলেন। যার অর্থ ছিল: আমাদের বিভিন্ন ধরনের নির্যাতন নিয়ে বিচার করার উপায় নেই- বিভিন্ন ধরনের নির্যাতনকে যুক্তিসঙ্গত বলা বা শ্রেণিভুক্ত করার কোনো যেকোনো চেষ্টা সাম্রাজ্যবাদ, উপনিবেশ অথবা একত্রীকরণের ইঙ্গিত হতে পারে এবং এর ফলে, চেষ্টা ব্যর্থ হতে পারে। যদিও প্রথমে মনে হয়েছিল যে, যেসব নারীরা ঐতিহাসিকভাবে নারীবাদের “বিষয়” অবস্থানটি থেকে বাধাপ্রাপ্ত হয় বাটলার তাদের সমালোচনা বুঝেছিলেন, তবে পরবর্তীতে পরিস্কার হয়ে যায় যে, তাদের কথাগুলো তার কাছে শুধু সুর মাত্র (মোয়া, ৭৯০)। মোয়া বর্ণনা করেন যে, যেহেতু বাটলার এর মতে, বিভিন্ন ধরনের নির্যাতনকে একইভাবে শ্রেণিভূক্ত করা যায় না বা শ্রেণিভূক্ত করাই যায় না, তাই তিনি উত্তর আধুনিকতাবাদের ধারণা প্রত্যাখ্যান করেন, অর্থাৎ এক কথায়, নারীদের প্রত্যাখ্যান করেন।
ফ্রাগ
মেরি জো ফ্রাগ এর মতে, মানুষের উত্তর আধুনিকতাবাদের “নীতি” হলো সেই মনুষ্য অভিজ্ঞতা, যা “অনিবার্যভাবে” ভাষার মধ্যে রয়েছে। ক্ষমতা শুধু সরাসরি জোর করেই ব্যবহার করা যায় না, বরং ভাষা যেভাবে বাস্তবতাকে প্রভাবিত এবং সীমাবদ্ধ করে সেভাবেও ব্যবহার করা যায়। ভাষার যেহেতু পুনরায় ব্যাখ্যা দেওয়া যায়, তাই এটিকে সেই প্রভাব এবং সীমাবদ্ধতা আটকাতেও ব্যবহার করা যায়। একইভাবে, রাজনৈতিক সমস্যার সম্ভাবনাময় দিকের ক্ষেত্রে এ ব্যাপারটি সত্য।
ফ্রাগ এর দ্বিতীয় উত্তরা আধুনিক নীতি হলো যৌনতা কোনো প্রাকৃতিক কিছু নয় এবং এটি কোনো সম্পূর্ণভাবে নির্ধারিত বা নির্ধারণযোগ্য কিছু নয়, বরং এটি অর্থের একটি নিয়মের অংশ, যা ভাষার কারণে তৈরি হয়েছে।
ফরাসি নারীবাদ
১৯৮০ এর দশকের উত্তর আধুনিকতাবাদের বড় আন্দোলনের একটি অংশ হিসেবে এলিস জার্ডাইন ফরাসি নারীবাদকে রূপ দেয়, যা ছিল একটি অ্যাংলো-আমেরিকান আবিষ্কার। এর মধ্যে রয়েছে আধুনিকতা প্রকল্পের ব্যর্থতা এবং তার ব্যতিক্রম। বিশেষভাবে, নারীবাদের ক্ষেত্রে, সাদৃশ্য ও বৈসাদৃশ্যের বিতর্কে ফিরে আসা। টোরিল মোই তার বই, সেক্সুয়াল/টেক্সুয়াল পলিটিক্সে ফরাসি নারীবাদ কথাটির আরো ব্যাখ্যা দেন। এই বইতে তিনি ফরাসি নারীবাদের ব্যাখ্যা দিয়েছেন। শুধুমাত্র ফরাসি নারীবাদ এবং অ্যাংলো-আমেরিকান নারীবাদের মধ্যে পার্থক্য দেখাতে হ্যালেন সিক্সু, হুলিয়া ক্রিস্টেভা এবং লুসি ইরিগারে এর মতো লেখকদের কথা যুক্ত করার জন্য তিনি ফরাসি নারীবাদের ব্যাখ্যা দেন। তিনি বলেন যে, এ দুটি নারীবাদের পার্থক্য হলো অ্যাংলো-আমেরিকান নারীবাদীরা একটি নারীবাদী দৃষ্টিভঙ্গি অনুসরণ করেন এবং তারা নারীদের জন্য একটি নিজস্ব পরিচিতি পাওয়ার চেষ্টা করেন, যেহেতু আগে তাদের কোনো নিজস্ত পরিচিতি দেওয়া হতো না। ফরাসি নারীবাদীদের বিশ্বাস যে নারীদের কোনো পরিচিতি নেই কিন্তু “যেসব ক্ষেত্রে পার্থক্য বা ভিন্নতা রয়েছে সেগুলোতে নারীত্ব শনাক্ত হতে পারে”। অ্যালেইন মার্কস নামক একজন নারী গবেষক যুক্তরাষ্ট্র এবং ফ্রান্সের নারীবাদীদের মধ্যে আরেকটি পার্থক্য চিহ্নিত করেন। ফরাসি নারীবাদীরা, বিশেষ করে, চরমপন্থী নারীবাদীরা যেসব নিয়ম পুরুষদের সুবিধা প্রদান করে সেগুলো এবং বিস্তৃতভাবে থাকা নারী বিদ্বেসের উপর যুক্তরাষ্ট্রের নারীবাদীদের চেয়ে তীব্রভাবে আঘাত এবং সেগুলোর সমালোচনা করেছেন। যুক্তরাষ্ট্রের গবেষকরা ফরাসি নারীবাদের নিজম্ব ধারণা তৈরি করে নেওয়ার মাধ্যমে সাইক এট পো (সিকেনালিজ এট পলিটিক) এর সাথে সংযুক্ত নারী তাত্ত্বিক এবং অন্যান্য গবেষক যারা নিজেদের নারীবাদী বলে দাবিই করেনি তাদের উপর মনোযোগ দিতে গিয়ে তারা ইতোমধ্যে স্ব-পরিচিত নারীবাদীদের পৃথক করেছেন এবং তাদের এড়িয়ে গিয়েছেন। তাই যুক্তরাষ্ট্রের নারীবাদীরা চরমপন্থি নারীবাদী এবং মুভমো দে লিবারেশন দে ফেম এর মতো দলগুলোর তৎকালীন রাজনৈতিক বিষয়সূচিগুলোর পরিবর্তে ফরাসি নারীবাদীদের তত্ত্বে বেশি গুরুত্ব দিয়েছেন।
সমালোচনা
১৯৯০ এর দশকে উত্তরাধুনিক নারীবাদের উৎপত্তির পর থেকে এটির অনেক সমালোচনা করা হয়। অধিকাংশ সমালোচনায় আধুনিকতাবাদী এবং নারীবাদীরা তাদের আধুনিকতাবাদী চিন্তা সমর্থন করেছেন। তারা উত্তরাধুনিকতাবাদের বর্ণনা অনুসারে অপেক্ষবাদ এবং চূড়ান্ত নাস্তিবাদের বিষয়বস্তুগুলোর উপর গুরুত্ব দেন। যদিও আধুনিকতাবাদী সমালোচকরা বিশ্বাস করেন যে, আলোকিত চিন্তার মূল্য বাদ দিয়ে যাওয়ায় উত্তরাধুনিক নারীবাদ “স্বাধীন রাজনৈতিক পদক্ষেপকে বাধা প্রদান করে”। এমন চিন্তা মেগান মোরিস এর মতো সমালোচকদের সমালোচনায় লক্ষণীয়। তাদের মতে, উত্তরাধুনিক নারীবাদ সেটির প্রয়োজনীয়তাাবদের বিরোধিতার কারণে লিঙ্গ বৈষম্য ভিত্তিক পদক্ষেপগুলোর রাজনৈতিক ভিত্তি নষ্ট করার আশঙ্কা রাখে। অ্যালিসন অ্র্যাসিটার উত্তরাধুনিক নারীবাদী এবং তাদের সমর্থকদের সমালোচনা করতে এনলাইটেনড ওমেন প্রকাশ করেন, যেখানে তিনি লিখেছেন যে, আলোকিত বৈশিষ্ট্য এবং আধুনিক নারীবাদে ফিরে আসা উচিত। গ্লোরিয়া স্টেইনেম নারীবাদী তত্ত্বের সমালোচনা করেছেন। বিশেষ করে, তিনি উত্তরাধুনিক নারীবাদকে বেশি গবেষণা ভিত্তিক এবং এর বক্তব্য কঠিন ভাষা এবং দুর্বোধ্যতায় পরিপূর্ণ বলে সমালোচনা করেন।
আরও দেখুন
• অ্যালিসন অ্যারিস্টার
• সাইবর্গ নারীবাদ
• ডোনা হ্যারাওয়ে
• নিজস্বতা নারীবাদ
• ন্যান্সি ফ্রাসার
• উত্তর-গাঠনিক নারীবাদ
• দৃষ্টিকোণ নারীবাদ
• কাঠামো ভিত্তিক নারীবাদ
• নারীবাদের তৃতীয় তরঙ্গ
আন্তর্জাতিক শিশুদের বই দিবস
আন্তর্জাতিক শিশুদের বই দিবস হল একটি আন্তর্জাতিক অলাভজনক সংস্থা ইন্টারন্যাশনাল বোর্ড অন বুকস ফর ইয়াং পিপল (আইবিবিওয়াই) দ্বারা স্পনসর করা একটি বার্ষিক অনুষ্ঠান। ১৯৬৭ সালে প্রতিষ্ঠিত, দিনটি হ্যান্স ক্রিশ্চিয়ান অ্যান্ডারসেনের জন্মদিন, ২ এপ্রিল বা তার কাছাকাছি পালন করা হয়। ক্রিয়াকলাপগুলির মধ্যে রয়েছে লেখার প্রতিযোগিতা, বই পুরস্কারের ঘোষণা এবং শিশু সাহিত্যের লেখকদের সাথে ইভেন্ট।
আয়োজক দেশের একজন বিশিষ্ট লেখককে বিশ্বের শিশুদের কাছে একটি বার্তা লিখতে এবং একটি পোস্টার নকশা করার জন্য একজন সুপরিচিত চিত্রকরকে আমন্ত্রণ জানায়। এই উপকরণগুলি বিভিন্ন উপায়ে বই এবং পড়ার প্রচারের জন্য ব্যবহার করা হয়।
ইঁদপুর বিধানসভা কেন্দ্র
ইঁদপুর বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।
সীমানা পুনর্নির্ধারণ কমিশনের নির্দেশ অনুসারে, ইঁদপুর বিধানসভা কেন্দ্রটি ২০১১ সালে অবলুপ্ত হয়েছে।
১৯৭৭-২০০৬
২০০৬ সালের বিধানসভা নির্বাচনে সিপিআই-এর ইন্দ্রজিৎ টাঙ্গি তাঁর নিকটতম প্রতিদ্বন্দ্বী বিজেপি-র গৌরচন্দ্র লোহারকে পরাজিত করে ইঁদপুর আসন থেকে জয়লাভ করেন। সিপিআই-এর কিরিটী বাগদী ২০০১ সালে তৃণমূল কংগ্রেসের মদন বাউড়িকে এবং ১৯৯৬ সালে কংগ্রেসের বিবেকানন্দ লায়েককে পরাজিত করেছিলেন। সিপিআই-এর মদন বাউড়ি ১৯৯১ আলে কংগ্রেসের শিবশঙ্কর মণ্ডল এবং ১৯৮৭ ও ১৯৮২ সালে কংগ্রেসের বিনোদবিহারী মাজিকে পরাজিত করেছিলেন। ১৯৭৭ সালে জনতা পার্টির বিনোদবিহারী মাজি বিপ্লবী বাংলা কংগ্রেসের রাধারমণ মইকে পরাজিত করেছিলেন।
১৯৬২-১৯৭২
১৯৭২ সালে কংগ্রেসের গৌরচন্দ্র লোহার, ১৯৭১ সালে বিপ্লবী বাংলা কংগ্রেসের প্রয়াগ মণ্ডল, ১৯৬৯ সালে বাংলা কংগ্রেসের গৌর লোহার, ১৯৬৭ সালে কংগ্রেসের বি বি মাজি ও ১৯৬২ সালে কংগ্রেসের আশুতোষ মল্লিক এই কেন্দ্র থেকে জয়লাভ করেছিলেন। তার আগে এই কেন্দ্রটির অস্তিত্ব ছিল না।
ছন্দ (বেদাঙ্গ)
ছন্দ হচ্ছে ষড় বেদাঙ্গের মধ্যে একটি, যেখানে বেদ সংহিতার ছন্দবদ্ধ মন্ত্রসমূহের পাঠ বিষয়ে অধ্যয়ন করা হয়েছে। বৈদিক ছন্দ ও বৈদিক-পরবর্তী ছন্দের অধ্যয়ন হল ছন্দের অংশ। চতুর্বেদের অধিকাংশ মন্ত্রসূহ ছন্দোবন্ধ। এসকল ছন্দ “অক্ষর ছন্দ” অর্থাৎ অক্ষর গণনা করে ছন্দ নির্ণয় করতে হয়। বেদে সাতটি ছন্দ দৃষ্ট হয়। যথা: গায়ত্রী, উষ্ণিক, অনুষ্টূপ, বৃহতী, পঙক্তি, ত্রিষ্টুপ ও অগতী। এই সাতটি ছন্দ পরমেশ্বরের সাতটি হস্তরূপে কল্পনা করা হয়।
বৈদিক ছন্দসমূহ
এই সাতটি ছাড়াও, চৌদ্দটি কম ঘন ঘন উচ্চারণ-ভিত্তিক ছন্দ রয়েছে (বর্ণ-বৃত্ত বা অক্ষর-ছন্দ)। তদ্ব্যতীত, বেদে আরও কয়েকটি ছোট ছন্দ পাওয়া যায়।
দক্ষিণ সুদান জাতীয় ফুটবল দল
দক্ষিণ সুদান জাতীয় ফুটবল দল (South Sudan national football team) হচ্ছে আন্তর্জাতিক ফুটবলে দক্ষিণ সুদানের প্রতিনিধিত্বকারী পুরুষদের জাতীয় দল, যার সকল কার্যক্রম দক্ষিণ সুদানের ফুটবলের সর্বোচ্চ নিয়ন্ত্রক সংস্থা দক্ষিণ সুদান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ২০১২ সালের ১০ই জুলাই তারিখে, দক্ষিণ সুদান প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ সুদানের জুবায় অনুষ্ঠিত দক্ষিণ সুদান এবং উগান্ডার মধ্যকার উক্ত ম্যাচটি ২–২ গোলে ড্র হয়েছে।
৭,০০০ ধারণক্ষমতাবিশিষ্ট জুবা স্টেডিয়ামে উজ্জ্বল তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় দক্ষিণ সুদানের রাজধানী জুবায় অবস্থিত। বর্তমানে এই দলের ম্যানেজারের দায়িত্ব পালন করছেন বেসং আশু এবং অধিনায়কের দায়িত্ব পালন করছেন আল ওয়াদির গোলরক্ষক জুমা জেনারো।
দক্ষিণ সুদান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও দক্ষিণ সুদান এপর্যন্ত একবারও অংশগ্রহণ করতে সক্ষম হয়নি।
দোমিনিক আবুই, জুমা জেনারো, জাকারিয়া বেনাসিও আকোল, জেমস মোগা এবং জোসেফ কুচের মতো খেলোয়াড়গণ দক্ষিণ সুদানের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে দক্ষিণ সুদান তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে দক্ষিণ সুদানের সর্বোচ্চ অবস্থান হচ্ছে ১৭১তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বানার নদী
বানার নদী বা বানার আপার নদী বা কলমদারী নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বানার নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪। স্থানীয়ভাবে নদীটি জামালপুর সদর উপজেলায় বানার, ফুলবাড়িয়া উপজেলায় কলমদারী এবং ত্রিশাল উপজেলায় বানার নামে পরিচিত।
প্রবাহ
বানার নদীটি জামালপুর জেলার জামালপুর সদর উপজেলার শরিফপুর ইউনিয়নে প্রবহমান পুরাতন ব্রহ্মপুত্র নদী হতে উৎপত্তি লাভ করেছে। অতঃপর এই নদীর জলধারা ময়মনসিংহ জেলার ত্রিশাল উপজেলার আমিরবাড়ি ইউনিয়ন অবধি প্রবাহিত হয়ে খিরো নদীতে নিপতিত হয়েছে। এই নদীতে সারাবছর পানিপ্রবাহ থাকে না। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে।
স্টাম্পড
স্টাম্পড হল ক্রিকেটে একজন ব্যাটসম্যানকে আউট করার একটি পদ্ধতি। এই পদ্ধতিতে, ব্যাটসম্যান তার ক্রিজের বাইরে থাকাকালীন উইকেট-রক্ষক উইকেট ভেঙে দিয়ে আউট করে। (সাধারণত বলকে মারার চেষ্টায়, ব্যাটসম্যান তার পপিং ক্রিজ ছেড়ে সামনে এগিয়ে যায়)। স্টাম্পিং এর ক্রিয়াটি কেবলমাত্র উইকেট রক্ষকই করতে পারে; ব্যাটসম্যান যখন ছুটে রান নেবার চেষ্টা করছে না এবং কেবলমাত্র বৈধ বল থেকেই এই আউট হতে পারে (যেমন কোন নো-বল নয়), এটি রান আউটের একটি বিশেষ অবস্থা।
"নিজের ক্রিজের বাইরে থাকা" বলতে বোঝায়, ব্যাটসম্যানের দেহের কোনও অংশ বা তার ব্যাট ক্রিজের পিছনে মাটি স্পর্শ না করে থাকা – অর্থাৎ, ক্রিজের পিছনে থাকা সত্ত্বেও যদি তার ব্যাট মাটি থেকে কিছুটা উপরে থাকে, বা যদি তার পা ক্রিজের রেখার ওপরে থাকে এবং এর পিছনের মাটি স্পর্শ না করে, তাহলে তাকে আউট বিবেচনা করা হবে (যদি উইকেটরক্ষক বল দিয়ে উইকেট ভেঙে থাকে)। ফিল্ডিং দলের একজনকে (যেমন উইকেট রক্ষক নিজেই) উইকেটের জন্য আম্পায়ারকে জিজ্ঞাসা করে অবশ্যই আবেদন (ক্রিকেট) আবেদন করতে হবে। আবেদনটি সাধারণত স্কোয়ার-লেগ আম্পায়ারের দিকে করা হয়, সে আবেদনের বিষয়ে রায় দেওয়ার জন্য সর্বোত্তম অবস্থানে থাকে।
স্টাম্পিং
কট, বোল্ড, লেগ বিফোর উইকেট এবং রান আউটের পরে স্টাম্পিং হল আউট করার পঞ্চম সাধারণ ধরন, যদিও আক্রমণাত্মক ব্যাটিংয়ের কারণে টুয়েন্টি২০ ক্রিকেটে এই আউট বেশি দেখা যায়। এটি ক্রিকেট আইনের ৩৯ নম্বর ধারা অনুসারে পরিচালিত হয়। সাধারণত মাঝারি বা ধীর গতির বোলারের (বিশেষত, স্পিন বোলার) বোলিংয়ে এই আউট বেশি দেখা যায়, দ্রুতগতির বোলারদের ক্ষেত্রে উইকেট রক্ষক উইকেট থেকে অনেক পিছনে দাঁড়ানোর কারণে স্টাম্প আউট করা সম্ভব হয়না। একজন বোলার এবং উইকেট রক্ষকের মধ্যে সহযোগিতায় এই আউট করা সম্ভব হয়: বোলার তার বল দিয়ে ব্যাটসম্যানকে তার ক্রিজ থেকে বার করে আনে (যেমন বোলার কম দৈর্ঘ্যে বল করলে ব্যাটসম্যান এগিয়ে গিয়ে বলটিকে লাফানোর মুখে মারার চেষ্টা করে), আর ব্যাটসম্যান বলটি মারতে পারেনি বোঝার আগেই এবং তার ক্রিজে ফেরার আগেই (অর্থাৎ পপিং ক্রিজের পেছনে মাটিতে ব্যাট বা তার দেহের কিছু অংশ রাখা) উইকেটরক্ষক বলটি ধরে নিয়ে উইকেট ভেঙে দেয়। উইকেট রক্ষক বল ধরার আগেই যদি উইকেটের বেল অপসারণ করা হয় তাহলে ব্যাটসম্যান আউট হয়না। কিন্তু সেক্ষেত্রে, উইকেটরক্ষক যদি বলটি হাতে ধরে মাটি থেকে যে কোনও একটি স্টাম্প (উইকেট) তুলে দেয় তাহলেও ব্যাটসম্যান স্টাম্পআউট হতে পারে। ব্যাটসম্যানের উইকেটটি বোলারের নামে জমা হয় এবং উইকেট রক্ষককে আউট করার কৃতিত্ব দেওয়া হয়। একজন ব্যাটসম্যান ওয়াইড বল দিয়ে স্টাম্পড আউট হতে পারে তবে উইকেটের কৃতিত্ব বোলারের জন্য জমা হওয়ার কারণে নো-বল থেকে স্টাম্প আউট করা যায় না।
টীকা:
দ্য কনসার্ট ফর বাংলাদেশ (অ্যালবাম)
'দ্য কনসার্ট ফর বাংলাদেশ' – মূলত শিরোনাম ছিল 'দ্য কনসার্ট ফর বাংলা দেশ' হল একটি লাইভ ট্রিপল অ্যালবাম, যা অ্যাপল রেকর্ডস কর্তৃক মুক্তি পেয়েছিল। অ্যালবামটিতে কণ্ঠশিল্পী ছিলেন জর্জ হ্যারিসন ও তার বন্ধুরা। এটি ১৯৭১ সালের ডিসেম্বরে যুক্তরাষ্ট্রে ও ১৯৭২ সালের জানুয়ারিতে ব্রিটেনে মুক্তি পেয়েছিল। মূলত অ্যালবামের গানগুলো সাজানো হয়েছিল একই নামে ১৯৭১ সালের ১লা আগস্টে নিউ-ইয়র্কের ম্যাডিসন গার্ডেন স্কয়ারের দুটি কনসার্ট থেকে যেখানে গান পরিবেশন করেছিলেন হ্যারিসন, বব ডিলন, রবিশঙ্কর, আলী আকবর খান, রিংগু স্টার, বিলি প্রিস্টন, লিওন রাসেল ও এরিক ক্ল্যাপটন। কনসার্টটির প্রাথমিক উদ্দেশ্য ছিল বাংলাদেশের স্বাধীনতা যুদ্ধের শরনার্থী বাঙালিদের জন্য অর্থ সংগ্রহ করা যা পরবর্তীতে বিভিন্ন চ্যারিটি মাল্টি কালচারাল রক সংস্কৃতিতে রুল মডেল হয়ে উঠে। এই কনসার্ট থেকে অনুপ্রাণিত হয়ে ১৯৮৫ সালে লাইভ এইড ও ২০০১ সালের দ্য কনসার্ট ফর নিউ ইয়র্ক সিটি অনুষ্ঠিত হয়েছিল।
ফিল স্পেক্টরের সহ-প্রযোজনায়, লাইভ উপস্থাপনায় ধারণ করা ওয়াল অব সাউন্ড পদ্ধতির এই অনুদান সংগ্রহকারী অ্যালবামের মুক্তি তিন মাসের জন্য আটকে ছিল, হ্যারিসন ও ক্যাপিটল এবং কলম্বিয়া/সিবিএস নামের দুটি রেকর্ড কোম্পানির মধ্যে দীর্ঘ আলোচনার ফলে। রেকর্ড কোম্পানি দুটি তাদের ব্যবসায়িক ইন্টারেস্ট রক্ষার ব্যাপারে সচেষ্ট ছিল। লাইভ কনসার্টের প্রধান অংশগ্রহণকারী শিল্পী ছাড়াও এই রেকর্ডিং-এ অন্তর্ভুক্ত ছিল ব্যাডফিঙ্গার, জিম হর্ণ, ক্লাউস ভোরম্যান, আল্লা রাখা খান, জিম ক্যাল্টনার, জেসি এড ডেভিস ও ক্লাউদিয়া লিনার। অ্যালবামের সাথে প্যাকেজ হিসেবে মূল কনসার্টের ৬৪ পৃষ্ঠার ছবি সংবলিত একটি বই ছিল। অ্যালবামের প্রচ্ছদ নকশা করেন টম উইলকিস; প্রচ্ছদে দেখা যায় একজন রুগ্ন শিশু সামনে খালি থালা নিয়ে বসে রয়েছে।
মুক্তির পরপরই 'কনসার্ট ফর বাংলাদেশ' অ্যালবামটি সমালোচকদের দৃষ্টি আকর্ষণ করে ও বাণিজ্যিকভাবে সফলতা লাভ করে। অ্যালবামটি পৃথিবীর বিভিন্ন দেশের টপ চার্টে স্থান করে নেয় ও ১৯৭৩ সালের মার্চে বছরের সেরা অ্যালবাম হিসেবে গ্র্যামি অ্যাওয়ার্ডের জন্য মনোনীত হয়। ১৯৭২ সালে একই থিম নিয়ে অ্যাপল রেকর্ডের তৈরি ও সল সুইমারের পরিচালনায় কনসার্ট ফর বাংলাদেশ চলচ্চিত্রের সাথে এই অ্যালবামটির মাধ্যমে সেসময় ভারতীয় শাস্ত্রীয় সংগীত সবচেয়ে বেশি পশ্চিমা শ্রোতার কাছে পৌঁছায়। ২০০৫ সালে অ্যালবামটি নতুন মোড়কে পুনঃমুক্তি দেওয়া হয়।
অ্যালবামটি মুক্তির পর থেকেই অ্যালবামটি সম্পর্কে বিভিন্নজন বিভিন্ন মন্তব্য লিখতে থাকেন; এর মধ্যে লেখক টম মুন বর্ণনা করেন, “যখনই আপনার বিশ্বাস সঙ্গীতের শক্তির উপর হ্রাস পেতে শুরু করে..” । 'কনসার্ট ফর বাংলাদেশ' অ্যালবামটির বিক্রির অর্থে এখন বিরতিহীনভাবে ইউনিসেফের 'জর্জ হ্যারিসন ফান্ড' লাভবান হচ্ছে, যা ২০১১ সালে অ্যালবামটির ৪০তম বার্ষিকীতে আফ্রিকার শিং ক্যাম্পেইনে শিশুদের জন্য $১.২ মিলিয়ন ডলার অর্জিত হয়।
কনসার্টসমূহ
১৯৭১-এ লস এঞ্জেলসে থাকাকালীন সময়ে, সে সময়ে পূর্ব পাকিস্তান নামে পরিচিত দেশটির সম্পর্কে বন্ধু ও সঙ্গীতজ্ঞ রবি শঙ্করের কাছ থেকে জানার পরিস্থিতির গুরুত্ব অনুধাবন করার পর, জর্জ হ্যারিসন নিউ ইয়র্কের ম্যাডিসন স্কয়ার গার্ডেনে যুদ্ধ-বিদ্ধস্থ ও দুর্যোগে ক্ষতিগ্রস্ত দেশটির জন্য ত্রাণ সংগ্রহে দুটি তহবিল-সংগ্রহকারী কনসার্টের আয়োজন করে। এই তড়িৎ প্রস্তুতির মধ্যক্ষণে, তিনি বাঙ্গালীর সমস্যার প্রতি মনোযোগ আকর্ষণ করার জন্য  "বাংলা দেশ" নামক গানটি কম্পোজ করেন, এবং শোর চারদিন আগে চ্যারিটি সিঙ্গেল হিসেবে অ্যালবামের তড়িৎ মুক্তি দেন। তার ত্রয়ী এ্যালবাম, অল থিংস মাস্ট পাস্ট এর সাম্প্রতিক সফলতার উচ্চ শিখরে আরোহণের পর, হ্যারিসন ১৯৭১ এর পহেলা আগস্ট একটি অল-স্টার ইউনিসেফ বেনিফিট কনসার্টের ব্যবস্থা করেন, যার পেছনে ছিল ২৪ জন মিউজিশিয়ান ও সঙ্গীতশিল্পী সদস্য। সমানভাবে উল্লেখযোগ্য হল  সহযোগী প্রাক্তন-বিটল সদস্য রিঙ্গো স্টার ও বব ডিলান, যাদের উভয়ই, হ্যারিসনের ন্যায়, যারা বেশ কয়েক বছর যাবত কনসার্টের দর্শকদের মুখোমুখি হননি।  ডিলানের ক্ষেত্রে, এটা ছিল পাঁচ বছরের ইউএস কনসার্ট স্টেজের তার প্রথম উপস্থিতি, এবং বিকেলের শো-তে সেগমেন্টের মধ্যক্ষণে আগমনের পূর্ব পর্যন্ত ইভেন্টে তার অংশগ্রহণ অনিশ্চিত ছিল।
অনুমিত ১ কোটি শরণার্থী সমস্যা প্রায় আন্তর্জাতিক সচেতনতা বৃদ্ধিতে কনসার্টটি ব্যাপকভাবে সফল হয়েছিল – এবং ২৪৩,০০০ ইউএস ডলারেরও অধিক মূল্যের একটি চেক খুব দ্রুত ত্রাণ হিসেবে ইউনিসেফে প্রেরণ করা হয়। গণমাধ্যম রক আলট্রায়িজমের (rock altruism) অগ্রদূত হিসেবে হ্যারিসনের ব্যাপারে উচ্ছ্বসিত প্রশংসা করে "ষাটের দশকের স্বর্গীয় উদ্যম এখনো দ্যুতিময় রয়েছে" তার প্রমাণ হিসেবে ইভেন্টের প্রশংসা করে, যা রোলিং স্টোন ম্যাগাজিনে প্রকাশিত হয়। ম্যাডিসন স্কয়ার গার্ডেনে গ্যারি কেলগ্রেন কর্তৃক রেকর্ড প্লান্টের সিক্সটিন ট্রাক মোবাইল ইউনিটের সাহায্যে পরিচালিত কনসার্ট রেকর্ডিং-এর সময়, হ্যারিসন ইভেন্টের অ্যাপল রেকর্ডসের লেবেলের অধীনে একটি লাইভ এ্যালবামের মাধ্যমে বিটলসের আরও অধিক তহবিল সংগ্রহের সংকল্প করেন, যার ধারাবাহিকতায় দ্য কনসার্ট ফর বাংলাদেশ শিরোনামে অ্যাপল ফিল্মসের অধীনে কনসার্ট প্রামাণ্যচিত্র নির্মিত হয়।
বিডি অ্যান্ডারসন
জেমস হেনরি বিডি অ্যান্ডারসন (Biddy Anderson; জন্ম: ২৬ এপ্রিল, ১৮৭৪ - মৃত্যু: ১১ মার্চ, ১৯২৬) কিম্বার্লীর মেলকামের এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন বিডি অ্যান্ডারসন।
প্রথম-শ্রেণীর ক্রিকেট
১৮৯৪ থেকে ১৯০৭ সময়কালে ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করতেন। ১৯০৩-০৪ মৌসুমে ব্যক্তিগত সর্বোচ্চ ১০৯ রানের ইনিংস খেলেন। এটিই প্রথম-শ্রেণীর ক্রিকেটে তার একমাত্র সেঞ্চুরি ছিল। এ সেঞ্চুরিটি বর্ডারের উভয় ইনিংসে সংগৃহীত ৫৫ ও ৫২ রানের সম্মিলিত দলীয় সংগ্রহকে ছাঁপিয়ে গিয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন তিনি এবং ঐ একটিমাত্র টেস্টেই দলের অধিনায়কের দায়িত্বে ছিলেন বিডি অ্যান্ডারসন। ১৯০২-০৩ মৌসুমে অস্ট্রেলিয়া দল দক্ষিণ আফ্রিকা সফর করে। ১৮ অক্টোবর, ১৯০২ তারিখে সফরকারীদের বিপক্ষে জোহেন্সবার্গ টেস্টে অভিষেক ঘটে তার। দ্বিতীয় ইনিংসে ব্যক্তিগত সর্বোচ্চ ৩২ রানের ইনিংস খেললেও তার দল বিরাট ব্যবধানে পরাজয়বরণ করেছিল। দলের একমাত্র খেলোয়াড় হিসেবে পরের টেস্টে অংশগ্রহণ করা থেকে বঞ্চিত হয়েছিলেন বিডি অ্যান্ডারসন।
ব্যক্তিগত জীবন
ক্রিকেট খেলার পাশাপাশি রাগবি খেলায় পারদর্শিতা দেখিয়েছেন তিনি। তিনটি রাগবি ইউনিয়ন টেস্টে অংশ নিয়েছেন। ১৮৯৬ সালে ব্রিটিশ লায়ন্স দল দক্ষিণ আফ্রিকা সফরে আসলে তিনি খেলেছিলেন।
১১ মার্চ, ১৯২৬ তারিখে ৫২ বছর বয়সে কেপ প্রদেশের ব্রেডাসডর্পে বিডি অ্যান্ডারসনের দেহাবসান ঘটে।
আবোলহাসান বনিসদর
সাইয়্যেদ আবোলহাসান বনিসদর (২২ মার্চ ১৯৩৩ - ৯ অক্টোবর ২০২১) একজন ইরানি রাজনীতিবিদ এবং লেখক ছিলেন। ১৯৭৯ সালের ইরানি বিপ্লবের মধ্য দিয়ে রাজতন্ত্রের অবসানের পর তিনি ইরানের প্রথম রাষ্ট্রপতি হন, ১৯৮০ সালের ফেব্রুয়ারি থেকে ১৯৮১ সালের জুন মাসে পার্লামেন্টে অভিশংসিত হওয়ার পূর্ব পর্যন্ত তিনি রাষ্ট্রপতির দায়িত্ব পালন করেন। রাষ্ট্রপতি হওয়ার আগে তিনি অন্তর্বর্তীকালীন সরকারের পররাষ্ট্র মন্ত্রী ছিলেন । তিনি বহু বছর ধরে ফ্রান্সে বসবাস করেছিলেন যেখানে তিনি ইরানের জাতীয় প্রতিরোধ পরিষদের সহ-প্রতিষ্ঠাতা ছিলেন।
অভিশংসনের পর বনিসদর ইরান থেকে পালিয়ে যান এবং ফ্রান্সে রাজনৈতিক আশ্রয় পান। বনিসদর পরবর্তীকালে ইরানি বিপ্লবের সময় তার ক্রিয়াকলাপ এবং ইরানি সরকারের সমালোচনার বিষয়ে রাজনৈতিক লেখায় মনোনিবেশ করেন। তিনি সুপ্রিম লিডার আলি খামেনি এবং দেশটির ২০০৯ সালের নির্বাচন পরিচালনার সমালোচক হয়ে ওঠেন। তিনি ২০২১ সালে প্যারিসের পিতিয়ে-সালপেত্রিয়ের হাসপাতালে মৃত্যুবরণ করেন।
প্রারম্ভিক জীবন ও শিক্ষা
বনিসদর ১৯৩৩ সালের ২২শে মার্চ হামাদানে জন্মগ্রহণ করেন। তার বাবা একজন আয়াতুল্লাহ এবং রুহুল্লাহ খোমেনির ঘনিষ্ঠ ছিলেন। তিনি সোরবনে অর্থ ও অর্থনীতি নিয়ে পড়াশোনা করেছেন। ১৯৭২ সালে বনিসদরের বাবা মারা যান এবং তিনি ইরাকে অন্ত্যেষ্টিক্রিয়ায় অংশ নেন, যেখানে আয়াতুল্লাহ খোমেনির সাথে তার প্রথম সাক্ষাৎ হয়।
ব্যক্তিগত জীবন ও মৃত্যু
১৯৮১ সালের শুরু থেকে, বনিসদর প্যারিসের কাছে ভার্সাইয়ে ফরাসি পুলিশ দ্বারা নিবিড়ভাবে সুরক্ষিত একটি ভিলায় বসবাস করতেন। বনিসদরের মেয়ে ফিরোজেহ তাদের নির্বাসনের পর প্যারিসে মাসুদ রাজাবিকে বিয়ে করেন।  তাদের বিবাহবিচ্ছেদের পর বনিসাদর ও রাজাবির মধ্যে মৈত্রীও শেষ হয়৷
বিশ্ব বৃক্ক দিবস
বিশ্ব বৃক্ক দিবস হল একটি বিশ্বব্যাপী স্বাস্থ্য সচেতনতা প্রচারাভিযান, যা বৃক্কের গুরুত্বের উপর দৃষ্টি নিবদ্ধ করে এবং বৃক্ক রোগের বিস্তার ও প্রভাব এবং বিশ্বব্যাপী এর সাথে সম্পর্কিত স্বাস্থ্য সমস্যাগুলি হ্রাস করে।
প্রতি বছর মার্চ মাসের ২য় বৃহস্পতিবার বিশ্ব বৃক্ত দিবস পালন করা হয়। এই ছুটির শুরুতে, ৬৬টি দেশ ২০০৬ সালে এই তারিখটি পালন করেছিল। দুই বছরের মধ্যে এই সংখ্যা বেড়ে দাঁড়ায় ৮৮। এটি হল ইন্টারন্যাশনাল সোসাইটি অফ নেফ্রোলজি (আইএসএন) এবং ইন্টারন্যাশনাল ফেডারেশন অফ কিডনি ফাউন্ডেশনস (আইএফকেএফ) এর যৌথ উদ্যোগ। এই ছুটির উদ্দেশ্য ছিল বৃক্কের অবস্থা সম্পর্কে সচেতনতা বাড়াতে জনসচেতনতা বৃদ্ধি করা।
ডোরেমন: নোবিতা'স দ্য লেজেন্ড অব দ্য সান কিং
ডোরেমন: নোবিতা'স দ্য লেজেন্ড অব দ্য সান কিং হলো ডোরেমন মাঙ্গা ধারাবাহিকের উপর ভিত্তি করে নির্মিত একটি জাপানি কম্পিউটার অ্যানিমেটেড চলচ্চিত্র। ২০০০ সালের ৪ মার্চে চলচ্চিত্রটি জাপানে প্রিমিয়ার হয়েছিলো।
কাহিনীসংক্ষেপ
ডোরেমন এবং নোবিতা প্রাচীন সূর্যের রাজ্যে যায়। সেখানে গিয়ে সূর্যের রাজ্যের রাজকুমারের সাথে দেখা করে। তার নাম টিইয়ো। সে পুরোপুরি নোবিতার মতো দেখতে। নোবিতা ও সে নিজেদের মধ্যে অদল বদল করে নেয়। ডোরেমনের দারুণ গ্যাজেটে সে আকৃষ্ট হয়। তার রাজ্যের একজন ডেভিলকে হারাতে ডোরেমন তাকে সাহায্য করে। রাজকুমারের মাকে এবং রাজপ্রাসাদের একটি মেয়েকে ঐ ডেভিল যাদু করে অাটকে রেখেছে। পরবর্তীতে বিভিন্ন দুঃসাহসিক অভিযানের মাধ্যমে নোবিতা, তার বন্ধুরা এবং রাজকুমার তাদেরকে উদ্ধার করে।
টমাস লিন্ডল
টমাস রবার্ট লিন্ডল (Tomas Robert Lindahl) এফআরএস এফমেডএসসিআই  (জন্ম ২৮ জানুয়ারী ১৯৩৮) একজন সুইডিশ-ব্রিটিশ বিজ্ঞানী যিনি ক্যান্সার গবেষণায় বিশেষজ্ঞ হিসাবে পরিচিত। ২০১৫ সালে তিনি রসায়নে নোবেল পুরস্কার পেয়েছিলেন সমষ্টিগতভাবে আমেরিকান রসায়নবিদ পল এল. মডরিচ এবং তুর্কি রসায়নবিদ আজিজ সানকার এর সাথে ডিএনএ মেরামত এর যান্ত্রিক গবেষণার জন্য।
শিক্ষা
লিন্ডলের জন্ম সুইডেন এর স্টকহোম এর অন্তর্গত কুংশোলম্যান এ ফোলকে রবার্ট লিন্ডল এবং এথেল হালদা হাল্টবার্গে এর গৃহে। তিনি ১৯৬৭ সালে  পিএইচডি ডিগ্রি লাভ করেন এবং স্টকহোম এর করোলিনস্কা ইনস্টিটিউট থেকে ১৯৭০ সালে  এমডি ডিগ্রির যোগ্যতা লাভ করেন।
কর্মজীবন এবং গবেষণা
তাঁর গবেষণামূলক ডক্টরেট প্রাপ্তির পরে লিন্ডল প্রিন্সটন বিশ্ববিদ্যালয় এবং রকফেলার বিশ্ববিদ্যালয় এ পোস্টডক্টোরাল গবেষণা করেছিলেন। তিনি ১৯৭৮-৮২ সালে গোথেনবার্গ বিশ্ববিদ্যালয় এ মেডিকেল কেমিস্ট্রি বিভাগের অধ্যাপক ছিলেন। যুক্তরাজ্যে পাড়ি জমানোর পরে ১৯৮১ সালে তিনি ইম্পেরিয়াল ক্যান্সার রিসার্চ ফান্ড (বর্তমানে ক্যান্সার রিসার্চ যুক্তরাজ্য) এ একজন গবেষক হিসাবে যোগদান করেন। ১৯৮৬ থেকে ২০০৫ সাল পর্যন্ত তিনি ফ্রান্সিস ক্রিক ইনস্টিটিউট এর অংশ হিসাবে হার্টফোর্ডশায়ার এর ক্যান্সার রিসার্চ ইউকে এর ক্লেয়ার হল ল্যাবরেটরিজ এর প্রথম পরিচালক ছিলেন।  তিনি ২০০৯ অবধি সেখানে গবেষণার কাজ চালিয়ে যান। ডিএনএ মেরামত ও ক্যান্সারের জেনেটিক্স সম্পর্কে অনেকগুলি গবেষণাপত্রে তাঁর অবদান রয়েছে।
পুরস্কার এবং সম্মান
২০১৫ সালে তিনি রসায়নের নোবেল পুরস্কার ভাগ করে নেন। সুইডিশ একাডেমিতে উল্লেখ করা হয়েছে যে " 'ডিএনএ মেরামতির যান্ত্রিক অধ্যয়নের জন্য' টমাস লিন্ডল, পল এল. মডরিচ এবং  আজিজ সানকারকে যৌথভাবে রসায়নে নোবেল পুরস্কার দেওয়া হয়েছিল।"
সুরজিৎ সেনগুপ্ত
সুরজিৎ সেনগুপ্ত (৩০ আগস্ট ১৯৫১ ― ১৭ ফেব্রুয়ারি ২০২২) ছিলেন একজন ভারতীয় বাঙালি ফুটবল খেলোয়াড় যিনি কলকাতার তিন প্রধান ফুটবল দলের হয়ে খেলেছেন, এশিয়ান গেমসে ভারতের জাতীয় ফুটবল দলের প্রতিনিধিত্বও করেছেন। পশ্চিমবঙ্গ সরকার তাকে বাংলার গৌরব পুরস্কার প্রদান করে।
প্রারম্ভিক জীবন
সুরজিৎ সেনগুপ্ত ১৯৫১ খ্রিস্টাব্দের ৩০ আগস্ট পশ্চিমবঙ্গের হুগলি জেলার চুঁচুড়ায় জন্ম গ্রহণ করেন। ছোট থেকেই সুরজিৎ পড়াশোনায় যেমন ছিলেন মেধাবী, তেমনি সংস্কৃতিমনস্ক। গানবাজনার প্রতি তার সমান আগ্রহ ছিল। ছেলেবেলায় একবার  সুচিত্রা মিত্রর সঙ্গেও তবলায় সঙ্গত করেন। তবে ফুটবল খেলায় ছিল প্রবল নেশা। অশ্বিনী বরাটের (ভোলাদার) হাত ধরে হুগলিতে ফুটবল জীবন শুরু হয় তার। অনুশীলন চলত ব্যান্ডেলের কেওটা ত্রিকোণ পার্কে। খেলেছেন চুঁচুড়া বেঙ্গল ক্লাবে হুগলি ক্লাবেও। ফুটবলের আকর্ষণে চলে আসেন কলকাতায়। যোগ দেন কলকাতা লিগের লোয়ার ডিভিশন রবার্ট হার্ডসন ক্লাবে । এরপর ১৯৭০ খ্রিস্টাব্দে চলে আসেন খিদিরপুর ক্লাবে। তখন খিদিরপুর ক্লাবে কোচ ছিলেন অচ্যুত বন্দ্যেপাধ্যায় ৷ তাঁর প্রিয় ছাত্র হয়ে উঠেছিলেন সুরজিৎ ।
ক্রীড়া জীবন
খিদিরপুর ক্লাবে ফুটবল জীবন শুরু করার পর সুরজিৎ সেনগুপ্ত কলকাতার তিনটি বড় ক্লাবেই খেলেছেন রাইট উইঙ্গার হিসাবে। তার প্রথম বড় ক্লাব ছিল মোহনবাগান ১৯৭২ খ্রিস্টাব্দে হতে দুবছর খেলেন। এরপর ১৯৭৪ খ্রিস্টাব্দ হতে টানা ছয় বৎসর খেলেছেন  ইস্টবেঙ্গল ক্লাবে। ১৯৭৮ খ্রিস্টাব্দে তিনি ইস্টবেঙ্গল ক্লাবের অধিনায়ক ছিলেন। তার নেতৃত্বে এক ঝাঁক ফুটবলার মহামেডান ক্লাবে যোগ দেন ।১৯৮০ খ্রিস্টাব্দে এক বছরেই খেলেছেন  মহামেডান ক্লাবে। আর ওই বছরেই তিনি মহমেডানকে কলকাতা লিগ চ্যাম্পিয়নও করেছিলেন। পরের বৎসরেই চলে আসেন মোহনবাগানে এবং তিন বছর খেলেছেন তার পুরাতন ক্লাবে। কলকাতার ক্লাব ফুটবলে খেলার সঙ্গে তিনি রাজ্যের ও দেশের জাতীয় দলেও খেলেছেন। বাংলার হয়ে সন্তোষ ট্রফিতে ১৯৭৫ -৭৯ খ্রিস্টাব্দ টানা পাঁচ বার খেলেছেন। এবং সর্ব মোট ছাব্বিশটি গোল করেন। ১৯৭৬ খ্রিস্টাব্দে তিনি বাংলা দলের অধিনায়ক হয়েছিলেন। ফুটবলে সুরজিৎ-এর গুরু ছিলেন সুভাষ ভৌমিক। তারই অনুরোধে তিনি শেষের দিকে ১৯৮৪ খ্রিস্টাব্দে জর্জ টেলিগ্রাফ -এ যোগ দিয়েছিলেন। কিন্তু তিনি খেলা থেকে অবসর নেন।
১৯৭৪ খ্রিস্টাব্দে সুরজিৎ দেশের হয়ে এশিয়ান গেমসে অন্তর্ভুক্ত হন এবং ১৯৭৯ খ্রিস্টাব্দ পর্যন্ত টানা ভারতীয় টিমে খেলেছেন। তেহরান, মালয়েশিয়া, ব্যাঙ্কক প্রভৃতি স্থানে খেলায় অংশ নিয়েছিলেন।
সংস্কৃতিমনস্ক ব্যক্তিত্ব সুরজিৎ সেনগুপ্তের সঙ্গীত, শিল্পকলা ও সাহিত্যের প্রতি সমান আকর্ষণ ছিল। তিনি ভারতীয় স্টেট ব্যাঙ্কের কর্মী ছিলেন। ২০০৩ খ্রিস্টাব্দে স্বেচ্ছাবসর নিয়ে কলকাতার আজকাল সংবাদপত্রের ক্রীড়া পত্রিকা খেলা-র সম্পাদনার দায়িত্ব নিয়েছিলেন। নিজে ক্রীড়ামোদীদের জন্য অসংখ্য লেখা লিখেছেন আজকাল দৈনিকে এবং খেলা পত্রিকায়।
মেলভিন শোয়ার্জ
জীবনী
শোয়ার্জ নিউ ইয়র্ক সিটিতে বেড়ে উঠেন এবং এখানকার কলাম্বিয়া ইউনিভার্সিটিতে পদার্থবিজ্ঞান বিষয়ে পড়াশোনা করেন। ১৯৫৮ সালে এই বিশ্ববিদ্যালয় থেকেই পিএইচডি ডিগ্রি লাভ করেন। এই বছর থেকে ১৯৬৬ সাল পর্যন্ত কলাম্বিয়াতে শিক্ষকতা করেন এবং এর পর ক্যালিফোর্নিয়ার স্ট্যানফোর্ড ইউনিভার্সিটিতে পদার্থবিজ্ঞানের অধ্যাপক হিসেবে যোগ দেন। ১৯৮৩ সাল পর্যন্ত এই পদে বহাল ছিলেন।
১৯৭০ সালে ডিজিটাল প্যাথওয়েস, ইনকরপোরেটেড নামে একটি ব্যবসায়িক প্রতিষ্ঠান গড়ে তোলেন যা কম্পিউটার-নিরাপত্তা ব্যবস্থা তৈরির কাজ করে। স্ট্যানফোর্ড থেকে চলে যাওয়ার পর ১৯৯১ সালে ব্রুকহ্যাভেন ন্যাশনাল ল্যাবরেটরীতে সহযোগি পরিচালক হিসেবে যোগ দেন। ১৯৯৪ সাল পর্যন্ত এখানেই ছিলেন। এই ১৯৯১ সালেই আবার কলাম্বিয়াতে যোগ দিয়েছিলেন। ২০০০ সালে তাকে কলাম্বিয়াতে ইমেরিটাস অধ্যাপক পদ প্রদান করা হয়।
নোবেল বিজয়ী গবেষণা
শোয়ার্জ ব্রুকহেভেনে তার সহকর্মী লেডারম্যান ও স্টাইনবার্গারের সাথে একটি মৌলিক গবেষণা করেছিলেন যার জন্য তাদেরকে নোবেল পুরস্কার দেয়া হয়। ১৯৬০ থেকে ১৯৬২ সালের মধ্যে এই গবেষণা সম্পন্ন হয়েছিল। নিউট্রিনো সাধারণত কখনই সাধারণ পদার্থের সাথে মিথস্ক্রিয়া করে না, এ কারণেই গবেষণাগারে নিউট্রিনো সনাক্ত করা খুব কষ্টকর। অনুমান করা হয়েছিল, পৃথিবী অতিক্রমকারী প্রতি ১০ বিলিয়ন নিউট্রিনোর মধ্যে মাত্র একটি পদার্থের সাথে মিথস্ক্রিয়া করতে পারে। শোয়ার্জ এই মিথস্ক্রিয়া বৃদ্ধির চেষ্টা শুরু করেন। বুদ্ধিটা প্রথমে তার মাথায়ই আসে। এরপর তিনজনে মিলে নিউট্রিনো মিথস্ক্রিয়ার পরিসাংখ্যিক সম্ভাব্যতা বৃদ্ধির একটি পদ্ধতি উদ্ভাবন করেন। তারা কয়েক শত বিলিয়ন নিউট্রিনো বিশিষ্ট রশ্মি তৈরি করে একে একটি কঠিন পদার্থের মধ্য দিয়ে প্রেরণ করেন। পদার্থটি সনাক্তকারী হিসেবে কাজ করে।
তারা নিউট্রিনো রশ্মি তৈরি করেছিলেন কণা ত্বরক ব্যবহার করে। কণা ত্বরকের মাধ্যমে উচ্চ শক্তির অসংখ্য প্রোটনের একটি ধারা তৈরি করেন। এই প্রোটন ধারা বেরিলিয়াম দিয়ে তৈরি ধাতুতে আঘাত করে। এর ফলে বিভিন্ন কণার ধারা সৃষ্টি হয়। এর মধ্যে ছিল পাইওন। পাউওন চলার পথে একসময় ক্ষয় হয়ে মিউওনে পরিণত হয় এবং মিউওন থেকে তৈরি হয় নিউট্রিনো। বেরিলিয়াম থেকে বিভিন্ন কণার যে স্রোত প্রবাহিত হচ্ছিল তাকে ১৩.৪ মিটার পুরু ধাতব পাতের মধ্য দিয়ে প্রেরণ করা হয়। এই ধাতব পাত নিউট্রিনো ছাড়া বাকি সব কণাকে আটকে দেয়। পাতের পেছনে কেবল নিউট্রিনোই পাওয়া যায়। এই বিশুদ্ধ নিউট্রিনো রশ্মি এরপর অ্যালুমিনিয়াম পাতের মধ্য দিয়ে যায়। বেশ কিছু নিউট্রিনো অ্যালুমিনিয়াম পরমাণুর সাথে মিথস্ক্রিয়া করে। এই মিথস্ক্রিয়াগুলো অধ্যয়ন করে বিজ্ঞানী ত্রয় এক নতুন ধরনের নিউট্রিনোর সন্ধান পান। এই নিউট্রিনোর নাম মিউওন নিউট্রিনো।
শশিভূষণ মান্না
শশিভূষণ মান্না (জন্ম: ১৯২৪ - মৃত্যূ: ৮ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার বড় অমৃতবেড়িয়ার বাসিন্দা ছিলেন। তার পিতার নাম গদাধর। শশিভূষণ ভারত ছাড় আন্দোলনে যোগ দিয়েছিলেন। মহিষাদল থানা আক্রমণের দিন পুলিশের গুলিতে মারা যান।
সামুয়েল গ্রঁদসির
সামুয়েল গ্রঁদসির (জন্ম: ১৪ আগস্ট ১৯৯৬) হলেন একজন ফরাসি ফুটবলার, যিনি ফরাসি ক্লাব আএস মোনাকো ফুটবল ক্লাব এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন।
ইসলামপুর ইউনিয়ন, বালিয়াকান্দি
ইসলামপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন।
টীকা
<references group="টীকা"/>
অচিন্ত্য
অচিন্ত্য / অতিন্ত্য( Atintya) ( সংস্কৃত : "ধারণাতীত", "অকল্পনীয়") বা তুংগাল (Tunggal) ( বালিনীয় : "ঐক্য", "ডিভাইন একত্ব") জগদীশ্বর হলেন ইন্দোনেশিয়ার হিন্দুধর্মের ঈশ্বর (আনুষ্ঠানিকভাবে আগাম হিন্দু ধর্ম  নামে পরিচিত), বিশেষত বালি দ্বীপে। তিনি ভারতীয় হিন্দুধর্মের ব্রহ্ম র সমতুল্য এবং ঐতিহ্যবাহী ওয়ায়াং (ছায়া পুতুল) নাটকে সর্বশ্রেষ্ঠ ঈশ্বর। তিনি সাং হ্যাং ওয়িধি ওয়াসা (Sang Hyang Widhi Wasa) ,সাঙ্ঘ্যাং ওয়িধি ওয়াসা (Sanghyang Widi Wasa) ("ডিভাইন অর্ডার") নামেও পরিচিত। বালিয় হিন্দুধর্মে, সমস্ত দেবতা, দেবী এবং অস্তিত্ব অচিন্ত্যের প্রকাশ হিসাবে বিশ্বাস করা হয়।
ভূমিকা
alt=|বাম|থাম্ব|অচিন্ত্যের খালি সিংহাসন বালিতে তিনি তুলনামূলকভাবে নতুন ঝোঁক অদ্বৈতবাদের অনুরূপ, যেটির অনুযায়ী সৃষ্টিকর্তা একজন এবং অন্যান্য দেবতারা শুধুমাত্র তাঁর প্রকাশ। অচিন্ত্য হলেন শূন্যতা এবং তাঁকে মহাবিশ্বের উৎপত্তি হিসাবে এবং তাঁর থেকে অন্যান্য সমস্ত দেবতার উৎপত্তি বলে বিবেচনা করা হয়।
প্রায়শই সূর্য দেবতার সাথে তিনি সম্মিলিত হন এবং তিনি চতুর্দিকে অগ্নিপূর্ণ মানুষ রূপে চিত্রিত হন। তাঁর নগ্নতা প্রকাশ করে যে "তাঁর চেতনা আর তাঁর অনুভূতি দ্বারা অনুভূত হয় না"।
প্রার্থনা এবং অর্চনা সরাসরি অচিন্ত্যকে নয়, বরং দেবতার অন্যান্য প্রকাশের জন্য করা হয়। তাঁকে প্রায়শই প্রতিরূপিত করা হয় না বরং বালিয় মন্দিরের ভিতরে কেবল খালি সিংহাসনের পিছনে একটি স্তম্ভের উপরে চিত্রিত করা হয়(পদ্মসন, "লোটাস সিংহাসন")।
সৃষ্টিকর্তার পূজাবেদীর বিকল্প রূপে পদ্মাসনের প্রবর্তন আদতে ১৬ শতকে সংঘটিত হওয়া হিন্দু সংস্কার আন্দোলনের ফল। যার নেতৃত্বে ছিলেন গেল্গেল-এর রাজা বাতু রেংগঙ্গের(আরও ওয়াতুরেংগং) পুরোহিত দাঙ্গ হায়ং নিরর্থ (Dang Hyang Nirartha), যখন ইসলাম ধর্ম জাভার মাধ্যমে পশ্চিম থেকে ছড়িয়ে পড়ছিল। দাঙ্গ হায়ং নিরর্থ বালিতে অনেক মন্দির নির্মাণ করেছিলেন এবং তিনি যেসব মন্দির পরিদর্শন করেছিলেন সেগুলিতেপদ্মাসন  সংযুক্ত করেছিলেন।
রাজনৈতিক দিক
alt=|থাম্ব|অচিন্ত্যের মূর্তি, [[বালি যাদুঘর]] দ্বিতীয় বিশ্বযুদ্ধ এবং ইন্দোনেশিয়ার স্বাধীনতা যুদ্ধ ের পর থেকে ইন্দোনেশিয়া প্রজাতন্ত্র পঞ্চশিলা র (আক্ষরিক অর্থে "পাঁচটি নীতি") রাজনৈতিক দর্শন গ্রহণ করে, যা ধর্মের স্বাধীনতা দেয়। অবশ্য মূর্তিটি বিচারাধীন ধর্মটিকে একেশ্বরবাদ হওয়ার প্রয়োজন ঘটায়। এই ব্যবস্থার অধীনে ছয়টি ধর্মকে স্বীকৃতি দেওয়া হয়ছে: ইসলাম, বৌদ্ধ, ক্যাথলিক, প্রতিবাদী মতবাদ, হিন্দুধর্ম এবং পরবর্তীকালে কনফুসীয়বাদ। এই বিধানের সাথে মেনে চলার জন্য, বালিয় হিন্দুরা একেশ্বরবাদ বিশ্বাসের উপাদানকে বাড়ানোর এবং তাই অচিন্ত্য-এর আরও শক্তিশালী ভূমিকার প্রয়োজনীয়তা অনুভব করে। তাঁকে বোঝানোর  জন্য, তারা সাং হায়াং উইদি ভাসা ("ঈশ্বর সর্বশক্তিমান" হিসাবে অভিহিত) শব্দটি বেছে নেয়। যদিও আসলে খ্রিস্টান ঈশ্বরের বর্ণনা করার জন্য প্রোটেস্ট্যান্ট মিশনারিরা ১৯৩০ সালে শব্দটি তৈরি করেছিলেন, তবুও হিন্দু সৃষ্টিকর্তার বর্ণনা করার জন্য এটি উপযুক্ত বলে ধরা হয়। এইভাবে এই নামটি এখন আধুনিক বালিয়দের দ্বারা অধিক পরিমাণে ব্যবহৃত হয়।
বিশ্লেষণী দর্শন
বিশ্লেষণী দর্শন (ইংরেজি: Analytic Philosophy) ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।
বিশ্লেষণী দর্শন বিশ্লেষণী দর্শন হলো সেই দর্শন যা ভাষার যৌক্তিক বিশ্লেষণের মাধ্যমে অধিবিদ্যার অর্থহীনতা প্রমাণ করে এবং বিজ্ঞানকে এক সুদৃঢ় ভিত্তির ওপর প্রতিষ্ঠা করতে চায়। আর, বাক্যের বা শব্দের বিশ্লেষণের ওপর নির্ভর করে যারা উক্তির বা বচনের ব্যাখ্যা করেন, তাদের বলা হয় বিশ্লেষণী দার্শনিক। বিশ্লেষণী চিন্তাধারাকে যে সকল দার্শনিকবৃন্দ সমৃদ্ধ করেছেন, তাদের মধ্যে জি. ম্যুর, বি. রাসেল, ভিতগেনস্তাইন, সাধারণ ভাষাদার্শনিকবৃন্দ এবং ভিয়েনা চক্রের যৌক্তিক ইতিবাদী দার্শনিকবৃন্দ অন্যতম। সুতরাং এ সকল দার্শনিকের ভাষাসম্পর্কিত ধ্যান-ধারণা সম্পর্কে অবগত হলেই বিশ্লেষণী দর্শনের প্রকৃতি ও পরিসর জানা যাবে।
মুফতি
থাম্ব|কোরআন ও হাদিসের বিশদ জ্ঞানের ভিত্তিতে এবং সমসাময়িক জ্ঞান বিজ্ঞানের আলোকে একজন মুফতিকে সিদ্ধান্ত নিতে হয়। মুফতি (আরবি: مفتي) হলেন একজন ইসলামি পণ্ডিত যিনি ইসলামি আইনশাস্ত্রের বিশদ ব্যাখ্যা এবং ইসলামের আলোকে বিভিন্ন ফতোয়া প্রদান করেন।
যোগ্যতা
একজন ব্যক্তি মুফতি হতে গেলে প্রধানত কয়েকটি ধাপে যোগ্য হতে হয় এবং এই যোগ্যতা ইসলামি পণ্ডিতদের দ্বারা নিশ্চিতভাবে সত্যায়িত হতে হয়। তাকে নিন্মোক্ত জিনিসসমূহ জানতে হয় এটা প্রমাণের জন্য যে সে ফতোয়া দেবার যোগ্য:
উল্লেখযোগ্য মুফতি
সমসাময়িকঃ
রুকাহ লিপি
রুকাহ বা রিকাহ (رقعة) হল আরবি লিপির একটি ক্যালিগ্রাফিক শৈলী। হস্তলিখনের ক্ষেত্রে এই শৈলী সবচেয়ে সাধারণভাবে ব্যবহার হয়। ক্ষুদ্র সরল রেখা ও সরল টানের জন্য এটি পরিচিত। ধারণা করা হয় যে সুলুস ও নাসখ শৈলী থেকে রুকাহের উদ্ভব হয়েছে। রুকাহ লিপি সহজপাঠ্য এবং দৈনন্দিন জীবনে লেখার জন্য সহজ। নিচে প্রদর্শিত উদাহরণটি আদর্শ রুকাহ লিপি নয় কারণে এতে স্বরবর্ণে ব্যবহার রয়েছে। স্বরবর্ণ সাধারণত ব্যবহৃত হয় না।
তুরস্কে রুকাহকে উসমানীয় লিপি বলা হয়। কারণ উসমানীয় সাম্রাজ্যের যুগে অধিকাংশ দলিলপত্র এই লিপিতে লেখা হত। সহজে লেখার ক্ষমতার কারণে উসমানীয় তুরস্কে রুকাহ লিপি অধিকাংশ ক্ষেত্রে ব্যবহৃত হত। বই ও ম্যাগাজিনের শিরোনাম, বাণিজ্যিক বিজ্ঞাপনের ক্ষেত্রে এই লিপি ব্যবহৃত হয়। রুকাহ লিপিতে লেখা সহজ এবং দ্রুত লেখা যায়।
চাঁদিপিঠ সুইবাতাসি
চাঁদিপিঠ সুইবাতাসি (বৈজ্ঞানিক নাম: Hirundapus cochinchinensis) (ইংরেজি Streak-throated woodpecker) Apodidae পরিবারের Hirundapus গণের অন্তর্ভুক্ত এক প্রজাতির পাখি.
বিস্তৃতি
চাঁদিপিঠ সুইবাতাসি সুমাত্রা, জাভা দ্বীপ, তাইওয়ান পর্যন্ত বিস্তৃত। ২০০৩ সালের মার্চ মাসে কক্সবাজারের ইনানিতে একবার একটি দলকে দেখা গেছে।
বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।ঢাকা বিভাগে এদের দেখা যায় না বলে কোথাও কোথাও উল্লেখ করা হয়েছে। পরিবর্তে চট্টগ্রাম বিভাগে এদের দেখা যায় বলে উল্লেখ করা হয়েছে।
রসু খাঁ
রসু খাঁ হল বাংলাদেশের প্রথম ধারাবাহিক খুনি। নারীদের হত্যা করার পূর্বে ধর্ষণ করত। সে ১১ জন নারীকে হত্যা করেছে বলে স্বীকারোক্তিমূলক জবানবন্দি দিয়েছিল। রসু খাঁয়ের হত্যার শিকার নারীরা ছিলেন ১৭ থেকে ৩৫ বছর বয়সের পোশাক কর্মী।
প্রারম্ভিক জীবন
রসু মিয়ার আসল নাম রশিদ খাঁ। তার বাবা আবুল হোসেন ওরফে মনু খাঁ ছিলেন একজন ক্ষেতমজুর। রসু খাঁর বাড়ি চাঁদপুর সদর উপজেলার চান্দ্রা ইউনিয়নের মদনা গ্রামে।
অপরাধ জীবন
গ্রেফতার হবার পর রসু খাঁ পুলিশি জেরায় জানায় যে, বিয়ের আগে সে এক মেয়েকে ভালবাসত। এই ঘটনার জের ধরে ঐ মেয়ের ভাইয়েরা তার হাত ভেঙ্গে দেয়। এরপর সে তার এই অপমানের প্রতিশোধ নিতে প্রতিজ্ঞাবদ্ধ হয়। সে তার অপমানের প্রতিশোধ নিতে ১০১ টি খুন করার সিদ্ধান্ত নেয়। সে ১০১ টি খুন করার পর সন্ন্যাসী হয়ে মাজারে মাজারে ঘুরে ধার্মিক জীবনযাপন করার সিদ্ধান্ত গ্রহণ করে।
রসু খাঁ ঢাকা ও গাজীপুর এলাকায় সে বিভিন্ন ধরনের অপরাধের সঙ্গে জড়িত ছিল। খুন ছাড়া ছিনতাই, ডাকাতি, বাড়ি লুট, বোমাবাজিসহ অন্যান্য সন্ত্রাসী কর্মকাণ্ডের সঙ্গেও জড়িত থাকলেও চুরিই ছিল তার প্রধান পেশা। অবশেষে ২০২২ সালে অপরহণ মামলায় মুক্তি পান রসু খাঁ।
গ্রেফতার
ফোনে অভিযোগ পাবার পর পুলিশ ঔ দুই যুবককে গ্রেফতার করে। গ্রেফতার করার পর পুলিশ নিশ্চিত হয় যে, ঐ দুই ব্যক্তি পারভীনকে ধর্ষণের সাথে জড়িত নন। এরপর পুলিশ ঐ নাম্বারে যোগাযোগ করার চেষ্টা করলে নাম্বারটি বন্ধ পায়। পুলিশ ঐ নাম্বারের হদিস বের কর‍তে এক নারী সোর্সকে কাজে লাগায়। একমাস পর ঐ নারী সোর্স পুলিশকে অবহিত করে যে, ঐ নাম্বারটি খোলা হয়েছে। পুলিশ ঐ নাম্বারে যোগাযোগ করে জানতে পারে ঐ সিমটি চাঁদপুর জেলার ফরিদগঞ্জ উপজেলার পাইকপাড়া দক্ষিণ ইউনিয়নের গাজীপুর বাজারের এক আখ ব্যবসায়ী তাজুলের নিকট থেকে কেনা হয়েছে। পরে পুলিশ তাজুলকে আটক করলে তাজুল জানায় যে, রসু খাঁ ও মিজান নামের দুই ব্যক্তি মসজিদ থেকে ফ্যান চুরি করতে গেলে সে ও নৈশপ্রহরী মিলে তাদের দুজনকে হাতেনাতে আটক করে। তখন সে রসু খাঁর কাছ থেকে সিমটি কেড়ে নেয় এবং পরে সেটি ১০০ টাকায় বিক্রি করে দেয়। ঐ ফ্যান চুরির ঘটনায় হাজতবাসের পর জামিনে বেরিয়ে এসেছিল রসু খাঁ। পুলিশ তখন নিশ্চিত হয় যে, তাদের কাছে রসু খাঁ ফোন করেছিল। এরপর, পুলিশ তাকে গ্রেফতার করার মিশন হাতে নেয়। ২০০৯ সালের ৭ অক্টোবর গাজীপুরের টঙ্গীর মিরাশপাড়া থেকে গ্রেফতার করা হয় তাকে।
গ্রেফতারের পর তাকে জিজ্ঞাসাবাদ শুরু করে পুলিশ। প্রথমদিকে কিছুতেই মুখ না খুললেও সে পরে পারভীনকে খুনের কথা শিকার করে সে। এরপর‍, একে একে আরো দশজন নারীকে হত্যা করার স্বীকারোক্তিমূলক জবানবন্দি প্রদান করে রসু খাঁ। তার বিরুদ্ধে দায়ের করা হয় ১১ টি মামলা।
গ্রেফতার হবার পর সে স্বীকার করে যে সে একজন পেশাদার অপরাধী ও সে বিভিন্ন রকম অপরাধের সাথে জড়িত ছিল। গ্রেফতার হবার পর একবার আত্মহত্যার চেষ্টা করেছিল রসু খাঁ।
শাহিদা হত্যা মামলা
২০০৮ সালের ১৭ ডিসেম্বর শাহিদাকে চাঁদপুর সদর উপজেলার সোবহানপুরে ডাকাতিয়া নদীর পারে শাহিদাকে হত্যা করার কথা স্বীকার করে জবানবন্দি প্রদান করেছিল রসু খাঁ। আদালত ২০১৫ সালে ২২ এপ্রিল শাহিদা হত্যা মামলার আসামী রসু খাঁকে মৃত্যুদণ্ড প্রদান করেন চাঁদপুরের অতিরিক্ত জেলা ও দায়রা জজ অরুণাভ চক্রবর্তী।
পারভীন হত্যা মামলা
২০১৮ সালের ৬ মার্চ পারভীন হত্যা মামলায় তাকে সহ তার ভাগ্নে জহিরুল ও তাদের সহযোগী ইউনুছকে ফাঁসির আদেশ দেন চাঁদপুরের নারী ও শিশু আদালতের বিচারক আবদুল মান্নান।
ব্যক্তিগত জীবন
রসু খাঁ দুই নারীর সাথে বিবাহ বন্ধনে আবদ্ধ হয়েছিল। প্রথম বিয়ের আগে তাকে কনে দেখতে দেয় নি বিয়ের ঘটক। তার প্রথম স্ত্রী মণির এক চোখ অন্ধ ছিল। প্রথম স্ত্রীকে তালাক না দিয়ে তার বোন রীনাকে বিয়ে করেছিল রসু। রীনার সাথে বিয়ে করার পর সে গাজীপুরের টঙ্গীতে বসবাস শুরু করেছিল।
শশাঙ্কশেখর দত্ত
শশাঙ্কশেখর দত্ত (Shashankashekhar Dutta) (১৯১২ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করে ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে গুলির আঘাতে শহীদ হন। এই দিন বিপ্লবী বাহিনীর প্রায় ১৪ জন শহীদ হলেও সংখ্যায় বিপুল ব্রিটিশ সৈন্যবাহিনী পরাস্ত হয়ে পলায়ন করে।
জন্ম ও শিক্ষাজীবন
শশাঙ্কশেখর দত্তের জন্ম চট্টগ্রামের ডেঙ্গাপাড়ায়। তার পিতার নাম নবীনচন্দ্র দত্ত।
ক্লাউডফ্লেয়ার
ক্লাউডফ্লেয়ার, ইনকর্পোরেটেড হল একটি মার্কিন ওয়েব অবকাঠামো এবং ওয়েবসাইট নিরাপত্তা কোম্পানি যা কন্টেন্ট ডেলিভারি নেটওয়ার্ক এবং ডিডিওএস অ্যাটাক প্রশমন পরিষেবা প্রদান করে। ক্লাউডফ্লেয়ারের পরিষেবাগুলি ওয়েবসাইটের ভিজিটর এবং ক্লাউডফ্লেয়ার গ্রাহকদের হোস্টিং প্রদানকারীর মধ্যে অবস্থান করে, যা ওয়েবসাইটগুলির রিভার্স প্রক্সি হিসেবে কাজ করে। ক্লাউডফ্লেয়ারের সদর দফতর সান ফ্রান্সিস্কোতে।
ইতিহাস
ক্লাউডফ্লেয়ার ২০০৯ সালে তৈরি করেছিলেন ম্যাথিউ প্রিন্স, লি হলওয়ে এবং মিশেল জ্যাটলিন, যাদের তিনজনই আগে প্রজেক্ট হানি পটে কাজ করেছিলেন, এটি একটি ওপেন সোর্স প্রকল্প যা ইন্টারনেট জালিয়াতি এবং অপব্যবহার পর্যবেক্ষণ করে। ২০১০ সালের সেপ্টেম্বরে টেকক্রাঞ্চ ডিসপ্রেট কনফারেন্সে ক্লাউডফ্লেয়ার চালু করা হয়েছিল। এটি ২০১১ সালের জুন মাসে একটি ব্ল্যাক হ্যাট হ্যাকিং গ্রুপ লালজসেকের ওয়েবসাইটে নিরাপত্তা সেবা প্রদানের জন্য মিডিয়ার দৃষ্টি আকর্ষণ করে। ২০০৯ সাল থেকে, কোম্পানিটির উদ্যোগ-মূলধন তহবিল ছিল।
দ্বিতীয় মুতাওয়াক্কিল
দ্বিতীয় মুতাওয়াক্কিল (المتوكل على الله, (১৪১৬ –২৭ সেপ্টেম্বর ১৪৯৭) ১৪৭৯ থেকে ১৪৯৭ খ্রিস্টাব্দ পর্যন্ত মামলুক সালতানাতের অধীনে কায়রোর পঞ্চদশ খলিফা ছিলেন। তার পিতা ইয়াকুব ছিলেন প্রথম মুতাওয়াক্কিলের পুত্র।
জীবন
তার নাম ছিল আবদুল আজিজ ইবনে ইয়াকুব ইবনে মুহাম্মাদ ।দ্বিতীয় মুতাওয়াক্কিলের মাকে বলা হয় হাজি মালিক। তিনি একজন সৈনিকের কন্যা ছিলেন। সাহিত্যের উৎকর্ষ, নীতি-নৈতিকতা ও নম্রতা এবং প্রত্যেকের প্রতি সদয়তার কারণে মুতাওয়াক্কিল ব্যক্তিগত ও জনসাধারণের মধ্যে প্রিয় ছিলেন।
তার চাচা অসুস্থ হয়ে তার কাছে খেলাফতের দরবারের দায়িত্ব অর্পণ করেন। যখন তার চাচা ৮৮৪ হিজরির মুহাররম মাসে মৃত্যু বরণ করেন, তখন তিনি খেলাফতের পূর্ণ দায়িত্বগ্রহণ করেন। ৮৮৫ হিজরিতে ইশপাকের যুবরাজ তুর্কমেনের দিকে একটি অভিযান পরিচালনা করেন। পথিমধ্যে শ্বেতশাহদের রাজ্যের আমিরের সাথে দেখা হয়ে যায়। তারা মামলুকদের পরাজিত করে ইশপাক দখল করেন। এরপর ইউফ্রেটিস নদীর তীরে যুবরাজ নিহত হন। তারপর সুলতান কাইতবে পুনরায় শ্বেতশাহের আমিরাতের সাথে সন্ধি করেন। খলিফা মুসতামসিক তার স্থলাভিষিক্ত হয়েছিলেন।
অ্যান্ডরু মারি (ধর্মযাজক)
প্রাথমিক জীবন এবং শিক্ষা
অ্যান্ডরু মারি ছিলেন অ্যান্ডরু মারি সিনিয়র (১৭৯৪-১৮৬৬) এর দ্বিতীয় সন্তান, একজন ডাচ সংস্কৃত গির্জার ধর্মপ্রচারক যাকে স্কটল্যান্ড থেকে দক্ষিণ আফ্রিকায় পাঠানো হয়েছিল। তিনি দক্ষিণ আফ্রিকার গ্রাফ রেইনেটে জন্মগ্রহণ করেন। তার মা মারিয়া সুজানা স্টেগম্যান ছিলেন ফরাসি হুগেনোট এবং জার্মান লুথেরান বংশ্যদূত।
মারিকে তার বড় ভাই জন এর সাথে তার প্রাথমিক শিক্ষার জন্য স্কটল্যান্ডের অ্যাবারডিন বিশ্ববিদ্যালয়ে পাঠানো হয়েছিল। ১৮৪৫ সালে তাদের স্নাতকোত্তর ডিগ্রি অর্জন না করা পর্যন্ত দুজনেই সেখানেই থেকে যান। এই সময়ে তারা স্কটিশ পুনরুজ্জীবন সভা এবং রবার্ট মারে ম্যাকচেইন, হোরাটিয়াস বোনার এবং উইলিয়াম বার্নসের যাজকবৃত্তির দ্বারা প্রভাবিত হয়েছিল। সেখান থেকে তারা দুজনেই ইউনিভার্সিটি অফ ইউট্রেক্টে গিয়েছিলেন যেখানে তারা ধর্মতত্ত্ব অধ্যয়ন করেছিলেন। দুই ভাই হেট রিভিল-এর সদস্য হন, একটি ধর্মীয় পুনরুজ্জীবন আন্দোলন যা সেই সময়ে নেদারল্যান্ডয়ে প্রচলিত যুক্তিবাদের বিরোধিতা করে। উভয় ভাই ১৮৪৮ সালের ৯ মে ডাচ সংস্কৃত গির্জার হেগ কমিটি দ্বারা নিযুক্ত হন এবং কেপে ফিরে আসেন।
মারি ১৮৫৬ সালের ২ জুলাই দক্ষিণ আফ্রিকার কেপটাউনে এমা রাদারফোর্ডকে বিয়ে করেন। তাদের একসাথে আটটি সন্তান ছিল (চারটি ছেলে এবং চারটি মেয়ে)।
ইউট্রেখটে বাসস্থান
১৮৪৬ সালে তারা মিনরেব্রোএডেস্ট্রাট (সংখ্যা অজানা) এ বসবাস করত।
১৮৪৭ থেকে ১৮৪৮ সাল পর্যন্ত তারা জাডেলস্ট্রাট ৩৯ এ বসবাস করত।
দক্ষিণ আফ্রিকায় ধর্মীয় কাজ
মারি দক্ষিণ আফ্রিকার ব্লুমফন্টেইন, ওরচেস্টার, কেপ টাউন এবং ওয়েলিংটনের গির্জাগুলিতে যাজকবৃত্তি পালন করেন। তিনি ১৮৬০ সালের দক্ষিণ আফ্রিকান পুনরুজ্জীবনের একজন রক্ষক ছিলেন।
১৮৮৯ সালে, তিনি মার্থা ওসবর্ন এবং স্পেন্সার ওয়ালটনের সাথে দক্ষিণ আফ্রিকার সাধারণ মিশন (এসএজিএম) এর অন্যতম প্রতিষ্ঠাতা ছিলেন। মার্থা ওসবর্ন জর্জ হাউকে বিয়ে করার পর, তারা ১৮৯১ সালে দক্ষিণ পূর্ব আফ্রিকা সাধারণ মিশন (এসইএজিএম) গঠন করে। এসএজিএম এবং এসইএজিএম ১৮৯৪ সালে একীভূত হয়। যেহেতু এর পরিষেবা অন্যান্য আফ্রিকার দেশে ছড়িয়ে পড়েছিল, মিশনের নাম ১৯৬৫ সালে আফ্রিকান ধর্মপ্রচারক গোষ্ঠী (এইএফ) এ পরিবর্তন করা হয়েছিল। এইএফ ১৯৯৮ সালে সার্ভিং ইন মিশন (এসইএম) এর সাথে যোগদান করে এবং আজও তা অব্যাহত রয়েছে।
তার লেখার মাধ্যমে, মারি একজন গুরুত্বপূর্ণ "অভ্যন্তরীণ জীবন" বা " উচ্চতর জীবন " বা কেসউইক নেতাও ছিলেন, এবং তার ধর্মতত্ত্বের নিরাময় এবং প্রেরিত উপহারের ধারাবাহিকতায় বিশ্বাস তাকে পেন্টেকস্টাল আন্দোলনের একটি উল্লেখযোগ্য অগ্রদূত করে তোলে।
১৮৯৪ সালে, জন ম্যাকনিল এবং প্রাক্তন ব্রিটিশ সেনা চ্যাপ্লেন এবং কেসউইক কনভেনশনের বক্তা. জে গেলসন গ্রেগসন, মারিকে দেখতে আসেন।
পরিত্রাণ আন্দোলনের সাথে যোগাযোগ
মারি পবিত্র আন্দোলনের একজন মানুষ ছিলেন, এবং তিনি এর শিক্ষাগুলিতে বিশ্বাস করতেন এবং এটি অনুশীলন করেছিলেন। তিনি যেমন পবিত্রতা সম্মেলনে একজন জনপ্রিয় বক্তা ছিলেন কেসউইকে (কেসউইক আন্দোলন) বি. তিনি অক্সফোর্ড ১৮৭৪ এবং ব্রাইটন ১৮৭৫ সালে জাগ্রত জাগরণ দ্বারা দৃঢ়ভাবে প্রভাবিত ছিলেন, যেমন এছাড়াও ডি.এল. মুডি দ্বারা, এবং অসুস্থদের নিরাময় বা পবিত্রকরণ সম্পর্কে তৎকালীন সাধারণ শিক্ষার প্রতিনিধিত্ব করেছিলেন।
লেখক
প্রফেসর গেরডেনার মনে করেন যে রেভ। মারিকে লিখতে হয়েছিল; "কেবল কথ্য শব্দের জন্য, তার আত্মা খুব মহান ছিল। এইভাবে প্রায় ২৫০ টি প্রকাশনার তার সাহিত্যিক উত্তরাধিকার আবির্ভূত হয়েছিল যা দক্ষিণ আফ্রিকার বিভিন্ন ভাষা (ইংরেজি, ডাচ, আফ্রিকান এবং সোথো) এ ছাড়াও ফরাসি, জার্মান, স্প্যানিশ, ইতালীয়, গ্রীক, ডেনিশ, সুইডিশ এবং রাশিয়ান ভাষায় তাদের বার্তা বহন করেছিল পশ্চিমা বিশ্ব জুড়ে, এবং আরবি, আর্মেনিয়ান, হিব্রু ভাষায়।, চীনা, জাপানি, এবং তিনটি ভারতীয় ভাষা তাদের পথ খুঁজে পেয়েছে।
রেভ-এ কাজ করা সমস্ত লেখকদের মধ্যে। মুরে ছিলেন অষ্টাদশ শতাব্দীর ইংরেজ রহস্যময় উইলিয়াম আইন, সর্বাগ্রে। ১৭৬২ সালে লন্ডনে নয়টি অংশে প্রকাশিত আইনের কাজগুলি পুনরায় প্রকাশিত হয়েছিল। মারির শেল্ফ, এবং তিনি আইন থেকে উদ্ধৃতি সহ কমপক্ষে ছয় টি খণ্ড প্রকাশ করেছিলেন। তিনি "খ্রীষ্টীয় জীবনের সবচেয়ে শক্তিশালী ও প্রেরণাদায়ক লেখকদের মধ্যে একজন, যার সাথে আমি কখনও যোগাযোগ করেছি" বলে অভিহিত করেছিলেন। রহস্যবাদের মধ্যে তার গভীরতা তিনি প্রথম এবং সর্বাগ্রে জার্মান ধর্মতত্ত্ববিদ জেটি বেককে দায়ী করেছিলেন, তবে রুসব্রোয়কের মধ্যযুগীয় জান, ম্যাডাম গাওন, কাউন্ট জিনজেন্ডর্ফ এবং অন্যান্য জার্মান পিয়েটিস্টরা তাকে প্রভাবিত করেছিলেন; জিনজেনডর্ফ যে রেভ এর একটি জীবন বর্ণনা। মারি লিখতে চেয়েছিলেন, কলমের মধ্যে থেকে গিয়েছিলেন।
১৯৪২ সালে প্রকাশিত তাঁর 'সংগৃহীত কাজ'-এর দশ খণ্ডে চতুর্থ ও অষ্টম অংশযথাক্রমে প্রার্থনা জীবন ও ধর্মপ্রচারণা বিষয়ের জন্য উৎসর্গ করা হয়েছিল। ১৮৮০ সাল থেকে তার মৃত্যুর মধ্যে, একটি বছর অতিবাহিত হয়, উচ্চ ব্যতিক্রমসহ, যেখানে তার হাতের একটি বা একাধিক বইয়ের কাজ প্রকাশিত হয়নি। সবচেয়ে ফলপ্রসূ বছরটি ছিল ১৮৯৫ সাল, যখন তার ১৬টিরও কম প্রকাশনা দিনের আলো দেখেছিল। এর মধ্যে সাতটি ছিল দশ পৃষ্ঠারও কম পৃষ্ঠার সংক্ষিপ্ত বক্তৃতা, তবে নয়টি ছিল ১৩৫ পৃষ্ঠার গড় বই। তিনি ৩১ বা ৫২ টি অধ্যায়ের ছোট ছোট বই পছন্দ করতেন যা মাসের প্রতিটি দিন বা বছরের প্রতি সপ্তাহে পড়া যেতে পারে। বিশেষ করে গত কয়েক বছরে পকেটবুক সিরিজের দারুণ ব্যবহার করেছেন তিনি। এই ধরনের ১২টি পুস্তিকা প্রকাশিত হয়েছিল, যার মধ্যে পাঁচটি ইংরেজিতে অনুবাদ করা হয়েছিল। খ্রীষ্টীয় জীবন সম্বন্ধে তাঁর শিক্ষাগুলোর নির্বাচন কে এর চেয়ে বেশি সারসংক্ষেপ আর কোথাও দেওয়া হয় না এবং তাঁর আধ্যাত্মিক অভিজ্ঞতার সমৃদ্ধি এখানের চেয়ে ভালভাবে সংক্ষেপিত হয়।
তার দাপ্তরিক জীবনীকার অধ্যাপক জন ডু প্লেসিসের ভাষায়, দক্ষিণ আফ্রিকার জন্য তার তাৎপর্যের সারসংক্ষেপ: "অ্যান্ড্ররু মারি এই দেশের জনগণের কাছে ঈশ্বরের কাছ থেকে একটি মহান এবং গ্রহণযোগ্য উপহার ছিল - এর সমগ্র ইতিহাসের সর্বশ্রেষ্ঠ, এবং আমরা খুব কমই কল্পনা করতে পারি যে ঐশ্বরিক দৈবযোগ ভবিষ্যতে আমাদের আরও বড় উপহার দিয়েছে।
মৃত্যু
মারি তার ৮৯তম জন্মদিনের চার মাস আগে ১৯১৭ সালের ১৮ জানুয়ারি মারা যান। তিনি জোহান ক্রিস্টোফ ব্লুমহার্ডের মটলিংজেন পুনরুজ্জীবন দ্বারা এতটাই প্রভাবিত হয়েছিলেন যে তিনি উইথ ক্রাইস্ট ইন দ্য স্কুল অফ প্রেয়ারের শেষে ফ্রেডরিখ জুন্ডেলের জীবনীর একটি অংশ অন্তর্ভুক্ত করেছিলেন।
কার্যকলাপ
ডিএসবি জুবার্ট দ্বারা সংকলিত একটি গ্রন্থপঞ্জি অনুমান করে যে মারি ২৪০ টিরও বেশি বই এবং গবেষণামূলক পুস্তিকা প্রকাশ করেছেন; এই সংখ্যায় প্রায় ৫০টি বই রয়েছে, যার মধ্যে অনেকগুলি ডাচ এবং ইংরেজি সহ:উভয় ভাষায় রচিত,
প্রকাশনা
খ্রীষ্টের রক্ত, ২০০১ (জার্মান: যীশু খ্রীষ্টের রক্ত); যীশুর রক্তের শক্তি এবং ক্রুশের রক্ত নিয়ে গঠিত একটি খণ্ড
সাহিত্য
আলফ্রেড স্টুকি: অ্যান্ড্রু মারে। দক্ষিণ আফ্রিকায় খ্রীষ্টের একজন সাক্ষী। ২য় সংস্করণ। হেনরিখ মেজার, বাসেল ১৯৫৯
আন্তর্জাতিক অনাগত শিশু দিবস
অনাগত শিশুর আন্তর্জাতিক দিবস হল অনাগত ভ্রূণের একটি বার্ষিক স্মারক, যা গর্ভপাতের বিরোধিতার দিন হিসাবে পালিত হয়, ২৫ মার্চ। এটি পোপ দ্বিতীয় জন পল দ্বারা ঘোষণার উৎসবের সাথে মিলে যাওয়ার জন্য প্রতিষ্ঠিত হয়েছিল। তিনি দিনটিকে "জীবনের পক্ষে একটি ইতিবাচক বিকল্প এবং প্রতিটি পরিস্থিতিতে মানব মর্যাদার প্রতি সম্মান নিশ্চিত করার জন্য জীবনের সংস্কৃতির বিস্তার" হিসাবে দেখেছিলেন।
ইতিহাস
১৯৯৩ সালে, এল সালভাদর প্রথম দেশ হিসেবে আনুষ্ঠানিকভাবে এই দিনটি উদযাপন করে যাকে জন্মের অধিকার দিবস বলা হয়। পরবর্তীকালে অন্যান্য দেশ অনাগতদের জন্য আনুষ্ঠানিক উদযাপন শুরু করেছে, যেমন ১৯৯৮ সালে অনাগতদের দিবসের সাথে আর্জেন্টিনা, এবং চিলিতে গর্ভধারণ ও অনাগত দিবস, গুয়াতেমালায় অজাতদের জাতীয় দিবস এবং কোস্টারিকা জাতীয় দিবসের সাথে জন্মের আগে জীবন, সব ১৯৯৯ সালে উদযাপন শুরু করে। এছাড়াও নিকারাগুয়া ২০০০ সালে অনাগত শিশু দিবস পালন শুরু করে, ২০০১ সালে ডোমিনিকান প্রজাতন্ত্র, ২০০২ সালে পেরু, প্যারাগুয়ে ২০০৩ সালে, ফিলিপাইন ২০০৪ সালে, হন্ডুরাস ২০০৫ সালে, ইকুয়েডর ২০০৬ সালে।, এবং ২০১৮ সালে পুয়ের্তো রিকো। চিলি ২০১৩ সালে অনাগত শিশু ও দত্তক দিবস পালন শুরু করে। অনাগত শিশুর আন্তর্জাতিক দিবসের প্রচার কলম্বাসের নাইটস দ্বারা অনুমোদিত হয়েছিল।
নুঙ্গী রেলওয়ে স্টেশন
নুঙ্গী রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নুঙ্গী রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নুঙ্গী রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি নুঙ্গী ও তার পার্শ্ববর্তী এলাকাগুলিতে রেল পরিষেবা প্রদান করে।